Predkladacia správa

	V zmysle ustanovenia § 32 ods. 3 zákona č. 92/1991 Zb. o podmienkach prevodu majetku štátu na iné osoby v znení neskorších predpisov predkladá Prezídium Fondu národného majetku Slovenskej republiky návrh „Ročnej účtovnej závierky Fondu národného majetku Slovenskej republiky za rok 2003“ na prerokovanie vláde  Slovenskej republiky.

	Prezídium Fondu národného majetku Slovenskej republiky schválilo Ročnú účtovnú závierku Fondu národného majetku Slovenskej republiky za rok 2003 na svojom zasadnutí dňa 22. 4. 2004, uznesením č. 2/CXX/04 bez pripomienok  a Dozorná rada Fondu národného majetku Slovenskej republiky na svojom riadnom zasadnutí dňa 28. 4. 2004, uznesením č. 2/05/2004/M bez pripomienok.

	Návrh nemá bezprostredný vplyv na zamestnanosť a na tvorbu pracovných miest.